
ЕВРАЗИЯ ЭКОНОМИКАЛЫК КОМИССИЯСЫ
КОЛЛЕГИЯ

ЧЕЧИМ

	2023-жылдын «28» марты
	         № 43 
	Москва шаары



Евразия экономикалык бирлигинин бажы аймагына ташып киргизилген жана Евразия экономикалык бирлигинин бажы аймагында ташылуучу карантин алдындагы продукциянын (карантин алдындагы жүктөрдүн, карантин алдындагы материалдардын, карантин алдындагы товарлардын) партияларына байкоо жүргүзүү тартибин бекитүү жөнүндө 

Санитардык, ветеринардык-санитардык жана карантиндик фитосанитардык чараларды колдонуу жөнүндө протоколдун (2014-жылдын 29-майындагы Евразия экономикалык бирлиги жөнүндө келишимге карата № 12 тиркеме) 23-пунктуна ылайык Евразия экономикалык комиссиясынын Коллегиясы чечти:
1.Тиркелген Евразия экономикалык бирлигинин бажы аймагына ташып киргизилген жана Евразия экономикалык бирлигинин бажы аймагында ташылуучу карантин алдындагы продукциянын (карантин алдындагы жүктөрдүн, карантин алдындагы материалдардын, карантин алдындагы товарлардын) партияларына байкоо жүргүзүү тартиби (мындан ары – Тартип) жактырылсын. 
2. Ушул Чечим Тартиптин 20-пунктунан тышкары расмий жарыяланган датадан тартып 12 ай өткөндөн кийин күчүнө кирет, бирок 2022-жылдын 
31-мартында кол коюлган 2014-жылдын 29-майындагы Евразия экономикалык бирлиги жөнүндө келишимге өзгөртүүлөрдү киргизүү жөнүндө протокол күчүнө кирген датадан эрте эмес.
Тартиптин 20-пункту ушул Чечим күчүнө кирген датадан тартып 12 ай өткөндөн кийин күчүнө кирет.


	Евразия экономикалык комиссиясынын Коллегиясынын төрагасы

	
М. Мясникович

БЕКИТИЛДИ
Евразия экономикалык комиссиясынын Коллегиясынын 2023-жылдын 
28-мартындагы № 43 чечими менен
 

[bookmark: _Hlk141272118][bookmark: _Hlk141561800]Евразия экономикалык бирлигинин бажы аймагына ташып киргизилген жана Евразия экономикалык бирлигинин бажы аймагында ташылуучу карантин алдындагы продукциянын (карантин алдындагы жүктөрдүн, карантин алдындагы материалдардын, карантин алдындагы товарлардын) партияларына байкоо жүргүзүү
ТАРТИБИ

I. Жалпы жоболор
1. Ушул Тартип карантиндик фитосанитардык контролдун (көзөмөлдүн) алкагында Бирликтин бажы аймагында карантиндик фитосанитардык коопсуздукту камсыздоо максатында Евразия экономикалык бирлигинин (мындан ары – Бирлик) бажы аймагына үчүнчү өлкөлөрдөн ташып киргизилген жана Бирликтин бажы аймагында ташылуучу карантин алдындагы продукциянын (карантин алдындагы жүктөрдүн, карантин алдындагы материалдардын, карантин алдындагы товарлардын) партияларына байкоо жүргүзүү боюнча иш-аракеттердин ырааттуулугун аныктайт. 
2. Ушул Тартиптин аракети төмөнкүлөргө жайылтылат:
а)Бирликке мүчө мамлекеттердин өсүмдүктөрдүн карантини боюнча ыйгарым укуктуу органдарына (мындан ары ылайыгына жараша – мүчө мамлекеттер, ыйгарым укуктуу органдар);
б)юридикалык жактарга жана жеке жактарга, анын ичинде карантинге алынган продукцияны үчүнчү өлкөлөрдөн Бирликтин бажы аймагына ташып кирүүнү жана анын Бирликтин бажы аймагында ташылып жүрүшүн жүзөгө ашырган жеке ишкерлер катары катталгандарга;
в) юридикалык жактарга жана жеке жактарга, анын ичинде ишмердиги карантинге алынган продукцияны өндүрүү менен байланышкан жеке ишкерлер катары катталгандарга. 
3. Карантинге алынган продукциянын партиясына байкоо жүргүзүү Бирликтин бажы аймагында дайындалган жерге келишине чейин жүзөгө ашырылат.
4. Ушул Тартиптин максаттары үчүн төмөнкүлөрдү түшүндүргөн түшүнүктөр пайдаланылат:
«карантинге алынган продукциянын партиясынын идентификациялык номери» – ушундай партиянын келген жеринде алгачкы карантиндик фитосанитардык контролду (көзөмөлдү) жүзөгө ашырган ыйгарым укуктуу орган же экспортер (реэкспортер) өлкөнүн ыйгарым укуктуу органы тарабынан фитосанитардык сертификатты тариздөөдө карантинге алынган продукциянын ар бир партиясына ыйгарылган санариптик же сандык код; 
«карантинге алынган продукциянын партиясына байкоо салуу» – ыйгарым укуктуу органдын маалыматтык тутумду пайдалануу менен карантинге алынган продукциянын партиясын жана карантинге алынган продукциянын партиясынын келип чыккан жерин документалдык түрдө идентификациялоо, ошондой эле мындай партиянын Бирликтин бажы аймагына дайындалган жерге келишин тастыктоо мүмкүнчүлүгү;
«идентификациялоо каражаттары» – Бирликтин органдарынын актыларына ылайык колдонулган, карантинге алынган продукциянын партиясын идентификациялоону өбөлгөлөгөн маркалоо, штрих-код, QR-код, пломба жана башка каражаттар.
Ушул Тартипте колдонулган башка түшүнүктөр 2014-жылдын 
29-майындагы Евразия экономикалык бирлиги жөнүндө келишимде, Бирликтин укугун түзгөн эл аралык келишимдерде жана актыларда аныкталган маанилерде колдонулат. 

II. Маалыматты чогултуу жана талдоо 

5. Юридикалык жактар жана жеке жактар, анын ичинде жеке ишкерлер катары катталган, үчүнчү өлкөлөрдөн карантин алдындагы продукциянын партияларын Бирликтин бажы аймагына ташып кирүүнү жана Бирликтин бажы аймагында ташылып жүрүшүн жүзөгө ашыргандар карантиндик фитосанитардык контролдун (көзөмөлдүн) документтерин тариздөөнү жана эсепке алууну камсыз кылган ыйгарым укуктуу органдын маалыматтык тутумун (мындан ары – маалыматтык тутум) колдонуу менен өзүнүн мүчө мамлекетинин ыйгарым укуктуу органына төмөнкүдөй маалыматтарды көрсөтөт:
а) юридикалык жактын аталышы, жеке жактын, анын ичинде жеке ишкер катары катталгандын фамилиясы, аты, атасынын аты (бар болсо);
б) каттоо же эсепке алуу (жеке, идентификациялык) номери;
в) турган жеринин жана ишмердигин жүзөгө ашыруу жеринин даректери;
г) карантин алдындагы продукциянын партиясынын көлөмү жана түрү (ЕАЭБ ТЭИ ТН коду (коддору));
д) карантин алдындагы продукциянын партиясынын аталышы жана өндүрүлгөн жеринин дареги (зарыл болсо).
6.  Юридикалык жактар жана жеке жактар, анын ичинде ишмердиги карантин алдындагы продукцияны өндүрүүгө байланышкан жеке ишкерлер катары катталгандар маалыматтык тутумду колдонуу менен өзүнүн мүчө мамлекетинин ыйгарым укуктуу органына төмөнкүдөй маалыматтарды көрсөтөт:
а) юридикалык жактын аталышы, жеке жактын, анын ичинде жеке ишкер катары катталгандын фамилиясы, аты, атасынын аты (бар болсо);
б) каттоо же эсепке алуу (жеке, идентификациялык) номери;
в) турган жеринин жана ишмердигин жүзөгө ашыруу жеринин даректери;
г) учурдагы вегетациялык мезгилдин айдоо аянттарынын түзүлүшү; 
д) өсүмдүктөрдүн  учурдагы вегетациялык мезгилге карата түшүмдүүлүгү;
е) дан жана айдоо материалын өндүрүү жери (келип чыккан өлкөсү), сортунун аталышы.
[bookmark: _Hlk141557451]7. Эгерде мындай маалыматтар маалыматтык тутумда камтылган болсо ушул Тартиптин 5 жана 6-пункттарында көрсөтүлгөн маалыматтарды көрсөтүү талап кылынбайт.
8. Үчүнчү өлкөлөрдөн Бирликтин бажы аймагына ташып киргизилген жана Бирликтин бажы аймагында ташылуучу карантин алдындагы продукциянын партиясына байкоо салууну камсыз кылуу максатында ыйгарым укуктуу орган карантин алдындагы продукциянын партиясына карата өткөрүлгөн карантиндик фитосанитардык иш-чаралардын жыйынтыктары маалыматтык тутумга киргизет.
9.  Юридикалык жактар жана жеке жактар, анын ичинде жеке ишкерлер катары катталган, үчүнчү өлкөлөрдөн карантин алдындагы продукциянын партияларын Бирликтин бажы аймагына ташып кирүүнү жана Бирликтин бажы аймагында ташылып жүрүшүн жүзөгө ашыргандар карантин алдындагы продукциянын партиясын алууда кечиктирилгис түрдө маалыматтык тутумду колдонуу менен дайындалган жеринин мүчө мамлекетинин ыйгарым укуктуу органын үчүнчү өлкөлөрдөн Бирликтин бажы аймагына ташып киргизилген жана Бирликтин бажы аймагында ташылуучу карантин алдындагы продукциянын партиясынын келип түшүүсү жөнүндө маалымдайт.
10. Ыйгарым укуктуу орган маалыматтык тутумду колдонуу менен төмөнкүлөрдү жүзөгө ашырат:
а) ушул Тартиптин 5 жана 6-пункттарында көрсөтүлгөн жактар жөнүндө маалыматты чогултуу, талдоо, иштеп чыгуу жана сактоо;
б) карантин алдындагы продукциянын партияларынын идентификациялык номерлеринин тизмегин түзүү жана жүргүзүү.
11. Карантиндик фитосанитардык контролду (көзөмөлдү) жүргүзүүдө ыйгарым укуктуу органдын кызмат адамы карантин алдындагы продукциянын партиясынын идентификациялык номерин жана ушул партияга карата түзүлгөн маалыматтын шайкеш келүү предметине идентификациялоо каражаттарын (бар болсо) текшерүүнү жүзөгө ашырат. Көрсөтүлгөн текшерүү маалыматтык тутумду пайдалануу менен жана (же) кагаз жүзүндөгү документтерди изилдөө жолу аркылуу жүзөгө ашырылат. 
12. Ыйгарым укуктуу орган өзүнүн мүчө мамлекетинин мыйзамдарына ылайык ушул Тартиптин 5 жана 6-пункттарында көрсөтүлгөн жактарга ушул Тартиптин 5, 6 жана 9-пункттарына ылайык маалыматты өткөрүп берүү максатында маалыматтык тутумга жеткиликтүүлүк берет. 
13. Карантин алдындагы продукциянын партиясына байкоо салууну камсыздоочу маалыматтык тутумда камтылган маалыматка жеткиликтүүлүк маалыматтарга жеткилиги бар жакты идентификациялоого өбөлгө түзгөн маалыматтардын коопсуздугун камсыздоого талаптарды эске алуу менен жүзөгө ашырылат.
[bookmark: _Hlk141561420]14. Жеке, маалыматтык, коммерциялык, банктык, салыктык же башка мыйзам тарабынан сакталуучу сырды жана башка конфиденциалдуу маалыматты эсепке алуу, тутумдаштыруу, кайра түзүү жана сактоо, ошондой эле мындай маалымат менен башка операцияларды жүргүзүү мүчө мамлекеттин мыйзамдарына ылайык жүзөгө ашырылат.

III. Карантин алдындагы продукциянын партияларын идентификациялоо

15. Үчүнчү өлкөлөрдөн Бирликтин бажы аймагына ташып киргизилген карантин алдындагы продукциянын партиясы Бирликтин бажы чек арасынын өткөрүү пунктунда ага идентификациялык номерди ыйгаруу жана фитосанитардык сертификатты жана товарды коштоочу документтерди жана (же) идентификациялоо каражаттарынан маалыматты маалыматтык тутумга киргизүү аркылуу алгачкы карантиндик фитосанитардык контролду (көзөмөлдү) жүзөгө ашырууда ыйгарым укуктуу орган тарабынан идентификацияланат. 
16. Бирликтин бажы аймагында ташылуучу карантин алдындагы продукциянын партиясы ушул партияга фитосанитардык сертификатты берүүдө идентификацияланат.
17. Карантин алдындагы продукциянын партиясы ага төмөнкүдөй схема боюнча идентификациялык номер ыйгаруу (датасын жана убактысын каттоо менен) аркылуу маалыматтык тутумга катталат:
ХХ/ДДММГГ/000000000,
мында:
ХХ – мүчө мамлекеттин 2 маандеги ариптик коду (дүйнө өлкөлөрүнүн классификаторуна ылайык); 
ДДММГГ – маалыматты каттоо датасы (күнү, айы, календардык жылдын 2 соңку саны);
000000000 – каттоодо түзүлүүчү 9 маанидеги иреттик номер (номерлөө ар бир календардык жылда 000000001ден башталат).
18. Карантин алдындагы продукциянын партиясын маалыматтык тутумда каттоодо төмөнкүдөй маалыматтар түзүлөт:
а) фитосанитардык тастыктамага жана (же) транспорттук (ташып жүрүүчү) документтерге ылайык карантин алдындагы продукциянын партиясынын аталышы жана жөнөтүүчүнүн дареги;
б) карантин алдындагы продукциянын партиясынын алуучусунун фитосанитардык тастыктамага жана (же) транспорттук (ташып жүрүүчү) документтерге ылайык аталышы жана дареги;
в) транспорттук (ташып жүрүүчү) документти түзүүнүн датасы жана номери (бар болсо);
г) Бирликтин бажы аймагына карантин алдындагы продукциянын партиясынын келип түшүү жеринин бажы органынын коду (ташып киргизилген карантин алдындагы продукция үчүн);
д) транспорт каражаттарынын номери;
е) ыйгарым укуктуу органы тарабынан фитосанитардык тастыктама берилген экспортер (реэкспортер) өлкө, номери жана датасы;
ж) карантин алдындагы продукциянын аталышы;
з) ЕАЭБ ТЭИ ТНге ылайык карантин алдындагы продукциянын коддору;
и) карантин алдындагы продукциянын саны (килограммда, дааналай жана башка өлчөө бирдиктеринде);
к) карантин алдындагы продукциянын партиясынын келип чыккан өлкөсү жана жери (бар болсо);
л) карантин алдындагы продукциянын партиясынын таңгагындагы маркасы;
м) карантин алдындагы продукциянын партиясын зыяндандыруу тууралуу маалымат (бар болсо);
н) карантиндик фитосанитардык контролдун (көзөмөлдүн) жыйынтыктары (карантиндик фитосанитардык контролдун (көзөмөлдүн) актысынын, карантиндик фитосанитардык экспертизанын корутундусунун (бар болсо) номери);
о) карантин алдындагы продукциянын партиясынын өндүрүүчүсүнүн аталышы (үчүнчү өлкөлөр үчүн – бар болсо).
19. Идентификациялык номер ыйгарылган карантин алдындагы продукциянын партиясы бөлүштүрүлгөн учурда реэкспортер өлкөнүн ыйгарым укуктуу органы тарабынан фитосанитардык тастыктама берүүдө карантин алдындагы продукциянын партиясынын ар бир бөлүгүнө буга чейинки идентификациялык номерине байлоо менен жаңы идентификациялык номер ыйгарылат.

IV. Ыйгарым укуктуу органдар ортосунда маалымат алмашуу 

20. Үчүнчү өлкөлөрдөн Бирликтин бажы аймагына карантин алдындагы продукциянын партиясы ташып киргизилгенде, эгерде мындай партиянын келип түшүү жери бир мүчө мамлекеттин аймагында жайгашып, ал эми бажылык тариздөөнүн аяктаган жери башка мүчө мамлекеттин аймагында болгон учурда, ошондой эле карантин алдындагы продукциянын партиясын Бирликтин бажы аймагында ташууда ыйгарым укуктуу органдар Бирликтин интеграцияланган маалыматтык тутумун колдонуу менен ушул Тартиптин 
18-пунктунда көрсөтүлгөн маалыматтарды алмашууну камсыз кылат.
21. Карантин алдындагы продукциянын партиясына байкоо салуу максатында карантиндик фитосанитардык контролдун (көзөмөлдүн) алкагында ыйгарым укуктуу органдар Бирликтин органдарынын актыларына жана мүчө мамлекеттердин мыйзамдарына ылайык мамлекеттик контроль (көзөмөл) функцияларын жүзөгө ашырган органдар менен, ошондой эле өзүнүн мүчө мамлекетинин башка органдары менен, анын ичинде мүчө мамлекеттердин унаа каражаттарынын жүрүшүнүн онлайн-мониторинг тутумдарынын (бар болсо) иштешинин алкагында маалымат алмашуу меселелери боюнча маалыматтык өз ара аракеттенүүнү уюштурат. 
22. Маалыматтык тутумдун бузулушунан, техникалык бузулуулардан, байланыш каражаттарынын (телекоммуникациялык тармактардын жана «Интернет» маалыматтык-телекоммуникациялык тармагынын) ишинде бузулуулардан, электр энергиясынын өчүрүлүшүнөн улам Бирликтин бажы аймагында ташылуучу карантин алдындагы продукциянын партиясына байкоо салуу тууралуу маалыматтар маалыматтык тутумда жок болгон учурда мындай продукциянын партиясынын ташылып жүрүшүнүн укук ченемдүүлүгү Евразия экономикалык бирлигинин бажы чек арасында карантиндик фитосанитардык контролду (көзөмөлдү) жүзөгө ашыруу тартиби жөнүндө жобого жана Бажы бирлигинин Комиссиясынын 2010-жылдын 18-июнундагы № 318 чечими менен бекитилген Евразия экономикалык бирлигинин бажы аймагында карантиндик фитосанитардык контролду (көзөмөлдү) жүзөгө ашыруу тартиби жөнүндө жобого ылайык таризделген карантиндик фитосанитардык контролдун (көзөмөлдүн) жыйынтыктарына ылайык ырасталат. 

Евразия экономикалык бирлигинин бажы аймагына ташып киргизилген жана Евразия экономикалык бирлигинин бажы аймагында ташылуучу карантин алдындагы продукциянын (карантин алдындагы жүктөрдүн, карантин алдындагы материалдардын, карантин алдындагы товарлардын) партияларына байкоо жүргүзүү тартибине карата


Байкоо салынуучу жогорку фитосанитардык тобокелдиги бар карантинге алынган продукциялардын
ТИЗМЕГИ

	Продукциянын аталышы
	ЕАЭБ ТЭИ ТН коду*

	1
	2

	1. Пияздын түптөрү, жемиш тамырлар, жемиш түрдүү тамырлар, анын ичинде сабакталган, вегетативдик уйкуда, өнүү же гүлдөө абалында болгон жемиш түрдүү пияз түптөрү, тамыр сабактар; цикорий өсүмдүктөрү жана тамырлары, 1212-товардык позициядагы тамырлардан тышкары
	0601

	2. Башкы жандуу өсүмдүктөр (алардын тамырларын кошо алганда), калемчелер жана көчөттөр
	0602ден

	3. Жаңы же муздатылган картөшкө, анын ичинде уруктук
	0701


	4. Жаңы же муздатылган томаттар
	0702 00 000

	5. Баш пияз, шалот пиязы, сарымсак, порей-пияз жана башка пияз түптүү жашылчалар, жаңы же муздатылган
	0703

	6. Тоголок капуста, түстүү капуста, кольраби, жалбырактуу капуста жана Brassica түрүндөгү ушуга окшош башка жегенге жарактуу жашылчалар, жаңы же муздатылган
	0704

	7. Салат-латук (Lactuca sativa) жана цикорий (Cichorium spp.), жаңы же муздатылган
	
0705



	1
	2

	8. Сабиз, шалкан, ашкана кызылчасы, жылкы текей, тамырлуу сельдерей, чамгыр жана башка ушуга окшош жегенге жарактуу тамыр мөмөлөр, жаңы же муздатылган
	0706

	9. Бадыраңдар жана корнишондор, жаңы же муздатылган
	0707 00

	10. Буурчак сымал жашылчалар, тазаланган же тазаланбаган, жаңы же муздатылган
	0708

	11. Башка жашылчалар, жаңы же муздатылган
	0709

	12. Жүгөрү дандары, эгүү үчүн гибрид кант жүгөрүсү (Zea mays var. saccharata)
	0712 90 110 0
1005 10

	13. Кургатылган буурчак жашылчалары, тазаланган, данегинин кабыгынан тазаланган же тазаланбаган, чагылган же чагылбаган (эгүүгө арналгандардан тышкары)
	0713төн

	14. Эгүү үчүн буурчак дан өсүмдүктөрүнүн уруктары
	

0713төн, 1201 10 000 0,
1202 30 000 0,
1209дан

	15. Маниок, маранта, салеп, жер алмуруту же топинамбур, таттуу картөшкө, же батат жана аналогиялуу тамыр мөмөлөр жана жемиш тамырлар, крахмалдын же инулиндин жогорку камтылышы менен, жаңы, муздатылган же кургатылган, бүтүн же тилимдерге кесилген; саго пальмаларынын өзөгү
	0714төн

	16. Кокос жаңгактары, бразилия жаңгактары жана кешью жаңгактары, жаңы же кургатылган, кабыгынан тазаланган же тазаланбаган, кабыгы менен же кабыксыз
	0801

	17. Башка жаңгактар, жаңы же кургатылган, кабыгынан тазаланган же тазаланбаган, кабыгы менен же кабыксыз
	0802

	18. Банандар, плантайндарды кошо алганда, жаңы же кургатылган
	0803

	19. Финиктер, инжир, ананастар, авокадо, гуайява, манго жана мангостан же гарциния, жаңы же кургатылган
	0804

	1
	2

	20. Цитрус мөмөлөрү, жаңы же кургатылган
	0805

	21. Жүзүм, жаңы же кургатылган
	0806

	22. Коондор (дарбыздарды кошо алганда) жана папайя, жаңы
	0807

	23. Алма, алмурут жана айва, жаңы
	0808

	24. Абрикос, алча жана чие, шабдалы (нектариндерди кошо алганда), кара өрүк жана терн, жаңы
	0809

	25. Башка жемиштер, жаңы
	0810

	26. Кургатылган жемиштер, 0801 – 0806-товардык позицияларындагы мөмөлөрдөн тышкары; ушул топтогу жаңгактардын же кургатылган мөмөлөрдүн аралашмалары
	0813

	27. Куурулбаган кофе, кофеин менен же кофеинсиз
	
0901 11 000дөн,
0901 12 000дөн

	28. Айдоо үчүн дан өсүмдүктөрүнүн уруктары
	

1001ден, 1002ден, 1003төн, 
1004төн, 1006дан, 1007ден, 
1008ден

	29. Айдоо үчүн зыгырдын уруктары
	1204 00 100

	30. Айдоо үчүн рапс, же кольза уруктары
	
1205 10 100 0
1205 90 000 1

	31. Айдоо үчүн күнкарама уруктары
	1206 00 100 0

	32. Айдоо үчүн башка май өсүмдүктөрүнүн уруктары жана мөмөлөрү 
	1207ден

	33. Айдоо үчүн ашкабак өсүмдүктөрүнүн уруктары
	
1207ден 1209 91ден,
1209 99дан

	34. Айдоо үчүн ит жүзүм жана жер жемиш өсүмдүктөрүнүн уруктары
	1209 91ден,
209 99дан

	35. Айдоо үчүн пияздын ар кандай түрлөрүнүн уруктары
	1209дан



________________________
* Ушул тизмекти колдонуу максаттарында ЕАЭБ ТЭИ ТН кодун да, продукциянын аталышын да жетекчиликке алуу зарыл.

_______________
